open-index/open-wikipedia-markdown huggingface dataset:
פיפלמובר

**פיפלמובר** (באנגלית: **PeopleMover**) הוא קיצור שמו הרשמי של מתקן שפעל בין השנים 1982–1995 בפארק השעשועים של חברת וולט דיסני: דיסנילנד שבקליפורניה.
השם הרשמי של המתקן הוא "פיפלמובר דרך עולם טרון" (באנגלית: **PeopleMover Thru the World of Tron**). מתקן דומה ממשיך לפעול בממלכת הקסם בדיסניוורלד שבפלורידה בשם רשות התחבורה של ארץ המחר.

שם המתקן נכתב ברצף, ובהמשך הפך למונח בשפה האנגלית "people mover" - "מסיעון".

## היסטוריה של המתקן
המתקן נפתח כחלק מארץ המחר החדשה שנפתחה בשנת 1967. הקרונות במתקן היו תמיד בתנועה, וניתן היה לעלות עליהם באמצעות הליכה על מדרכה נעה בתחנה, שמהירותה זהה למהירות הקרונות. הרכבות הונעו שלא באמצעות מנועים פנימיים בנפחן שלהן אלא באמצעות גלגלי גודייר שהיוו חלק מהמסילה. הרכבות היו צבעוניות עד שנת 1987 אז נצבעו לבן. המתקן נסגר באוגוסט 1995 והוחלף במתקן מטות הטילים (Rocket Rods) בשנת 1998.

### מממנים
המתקן מופעל על ידי שיטת וודווי המבוססת על השיטה שבה השתמשו במתקן דרך השמים הקסומה של פורד ביריד העולמי של ניו יורק 1964 - מתקן שמומן על ידי חברת פורד והוקדם על ידי חברת וולט דיסני. כאשר נבנה המתקן בארץ המחר סירבה חברת פורד לממנו, וחברת הגלגלים גודייר הסכימה להחליפם בתמורה לכך שגלגלי המתקן יוחלפו על ידי צמיגים של גודייר.

## מנהרת מהירות העל
בשנת 1977 נוספה למתקן מנהרת מהירות העל (SuperSpeed Tunnel). המנהרה הייתה ממוקמת בבניין קרוסלת הקדימה, שהכיל באותה עת את מתקן אמריקה שרה - ומכוניות מרוץ הוקרנו על הקירות שסביב המסילה של פיפלמובר. בשנת 1982 שונו הסצנות המוקנות לסצנות מהסרט טרון שבהם הראו מנהרת מהירות על, ובהתאם שונה שם המקטע של הנסיעה ל"מנהרת מהירות העל".

## פטירות
במשך 28 שנות פעילות המתקן נפטרו שני מבקרים בו. שניהם קפצו מקרונית הרכבת בעודה נוסעת בניסיון לנחות ברכבת החולפת מהצד השני. הם נדרסו על ידי הרכבת החולפת מהצד השני.

## שינויים במתקן
לאחר סגירת המתקן המשתמשו במסלול שלו עבור מתקן מטות הטילים שנסגר זמן קצר מאוחר יותר, בשנת 2000. מסלולי הפיפלמובר נותרו בלא שימוש אם כי בשנת 2005 נצבעו מחדש. 

## ראו גם

*רשות התחבורה של ארץ המחר

## קישורים חיצוניים

קטגוריה:דיסני: פארקי שעשועים
קטגוריה:דיסנילנד
איברהים עבדול ראזאק

**איברהים עבדול ראזאק** (נולד ב-18 באפריל 1983) הוא כדורגלן גנאי המשחק בעמדת הקשר.

עבדול ראזאק החל את הקריירה שלו בקבוצת מייטי ג'.ק. מגאנה בעונת 1998/99 וכן שיחק במדי נבחרת גאנה.  בעונת 1999/00 שיחק במדי קבוצת אולבורג מדנמרק. בעונת 2000/01 שיחק במדי קבוצת אמפולי מאיטליה. בעונת 2001/02 וכן בעונה נוספת לאחר מכן שיחק בקבוצת איי אס סנט אטיין בצרפת.  בעונת 2003/04 חזר לשחק בקבוצת אמפולי ובמהלך העונה עבר לקבוצת מליט בגאנה. בשנה זו אף שיחק במדי הנבחרת באולימפיאדת אתונה 2004.  

בעונת 2004/05 עבר לשחק במדי מכבי נתניה.  בכל הקבוצות בהן שיחק עבדול ראזאק הוא סבל מבעיית פציעות כאשר החמורה שבהן אירעה בסוף עונת 2005/06, אז נוטרל למספר חודשים ממשחק עד שנותח בספטמבר 2006 על חשבונו של הבעלים החדש דניאל יאמר. בסוף השנה הושאל ראזאק להפועל רעננה מן הליגה הלאומית כדי לתת לו חצי שנה של חזרה לכושר משחק. בתום העונה ברעננה הוא חזר לליברטי פרופשיונאלס מגאנה, ולאחר מכן חתם באל-אתחאד מליגת העל המצרית, אותה עזב כעבור שנה וחצי בגלל תום חוזהו. בשנת 2010 עבר השחקן להפועל עכו ובינואר 2011 חתם ל 4 וחצי עונות בהפועל באר שבע. לאחר חצי עונה בלבד שוחרר מהמועדון, ועבר לשחק בווייטנאם.

## קישורים חיצוניים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני ליברטי פרופשיונלס
קטגוריה:כדורגלני אולבורג
קטגוריה:כדורגלני אמפולי
קטגוריה:כדורגלני סנט אטיין
קטגוריה:כדורגלני מכבי נתניה
קטגוריה:כדורגלני הפועל רעננה
קטגוריה:כדורגלני הפועל עכו
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2002
קטגוריה:כדורגלנים באולימפיאדת אתונה (2004)
קטגוריה:ספורטאים זרים באיטליה
קטגוריה:ספורטאים גנאים בצרפת
קטגוריה:ספורטאים גנאים בישראל
קטגוריה:ספורטאים זרים במצרים
קטגוריה:ספורטאים זרים בווייטנאם
קטגוריה:ספורטאים זרים בגאורגיה
קטגוריה:ספורטאים זרים בבחריין
קטגוריה:גנאים שנולדו ב-1983
פרווה (כשרות)

[ממוזער|סיר צבאי מסומן "סתם" – לציון תבשיל פרווה ([מבצע חורב)]]**פַּרְוֶה** (ביידיש: פאַרעווע, פאַרעוו), **סתמי** או **כשר למאכלי בשר או חלב**, הוא מונח בתחום הכשרות שמשמעו לא חלבי ולא בשרי, כלומר – מאכל או משקה שאינו מכיל רכיבים שמקורם בגוף בהמה, חיה או עוף, ובמקביל אינו מכיל חלב ומוצריו. משמעות היות המוצר פרווה היא שמותר לאוכלו יחד עם בשר או עם חלב, בלי לעבור על איסור אכילת בשר בחלב. המילה "פרווה" הושאלה גם כביטוי בעברית המדוברת, במשמעות של "לא לכאן ולא לכאן".

## מקור המונח
המונח "פרווה" לא היה קיים בספרות ההלכתית עד לדורות האחרונים. במקום זאת, התייחסו הפוסקים למאכלי פרווה בשמם או השתמשו בדוגמאות כמו ירקות או דגים, או שהשתמשו במונחים דוגמת "לא של בשר ולא של חלב". השימוש בכלי פרווה לא היה מצוי בעבר, ולכן משתמשים הפוסקים פעמים רבות בדוגמה של 'קדירה חדשה' כאשר הם רוצים לתאר מקרה של כלי שאיננו בשרי או חלבי. 

המילה פרווה מקורה ביידיש במילים פאַרעווע ופאַרעוו, וגזרונה אינו ברור. יש ששיערו שמקורה הראשוני באחת מהשפות הסלאביות.

ועד הלשון העברית כלל את החלופה העברית "סתמי" במילון כלכלת הבית שיצא לאור בשנת תרצ"ח (1938), אך השימוש בו לא נפוץ.

## כללים הלכתיים
מאכלי פרווה כוללים כל מזון שאין מקורו מן החי, וכן דגים, ביצים  ודבש דבורים. אף חלב אישה (חלב אם) נחשב כפרווה, עם זאת נאסר לבשל או לאכול אותו יחד עם בשר משום מראית עין. בדומה לכך, חלב שקדים, על אף היותו פרווה, לדעת הרמ"א יש להניח בתוכו חתיכות שקדים כאשר הוא נאכל עם בשר בהמה (שבו איסור בשר בחלב הוא מן התורה), משום מראית העין. בניגוד למאכלי חלב, אם נפל חלב אם לתוך התבשיל הוא בטל גם בפחות משישים, ואין חובת המתנה בין אכילת בשר ושתייתו.

קיימים כללים הלכתיים באשר למאכלי פרווה שנאפו או התבשלו בכלי בשרי או חלבי. כללים אלו נקראים נ"ט בר נ"ט. 

## ראו גם
*כשרות

## קישורים חיצוניים

* הלכות בשר בחלב מתוך פניני הלכה מאת הרב אליעזר מלמד.
* שו"ת בנושא כלי פרווה באתר ישיבה.
* 

## הערות שוליים

קטגוריה:כשרות
קטגוריה:בשר בחלב
אמייה טגה

**אמייה (אמיר) טגה** הוא כדורגלן עבר ישראלי אשר שיחק בעמדת הקשר, וכיום עורך דין, פעיל חברתי וחבר מועצת העיר נתניה.

## ביוגרפיה
טגה נולד באתיופיה ב-4 בפברואר 1985 להוריו לאווטה וטגניה. ב-1991, כשהיה בן 6, עלתה משפחתו לישראל, והוא גדל בקריית עקרון ובנתניה. הוא החל לשחק כדורגל במחלקת הנוער של מכבי נתניה, ובעונת 2003/2004 צורף לסגל הקבוצה הבוגרת של המועדון.

ב-2010 חתם טגה בהפועל אשקלון, ובתום עונת 2010/2011 ירד עם הקבוצה לליגה הלאומית. לאחר עונה נוספת עם הפועל אשקלון בליגה הלאומית, בקיץ 2012 חתם טגה בהפועל עכו, עמה שיחק שלוש שנים בליגת העל.

ב-2015 חזר טגה לקבוצת נעוריו, מכבי נתניה, עמה ירד לליגה הלאומית בתום עונת 2015/2016. טגה סייע לקבוצה להעפיל בחזרה לליגת העל, ובתום עונת 2016/2017 שוחרר מהמועדון ופרש ממשחק פעיל.

במאי 2016, במהלך נגינת ההמנון לפני המשחק של מכבי נתניה מול בני יהודה לבש טגה חולצה עם הכיתוב "עד מתי? אברה מנגיסטו" ו"כולנו יוסף סלמסה ז"ל". בשל כך הורשע בבית הדין של ההתאחדות לכדורגל בעבירה על תקנון ההתאחדות ונקנס בסכום של 750 ש"ח. בתגובה טען טגה לאפליה נגד בני העדה האתיופית ושילם את הקנס במטבעות של 10 אגורות כשהוא מלווה בבני משפחת מנגיסטו. בכך הוא נחשב לאחד מהספורטאים הראשונים בישראל אשר הביעו מחאה חברתית כשחקנים פעילים.

בשנת 2018 שובץ טגה במקום ה-6 ברשימת "נתניה אחת" בראשות ראש עיריית נתניה מרים פיירברג לקראת הבחירות המקומיות, ונכנס למועצת העיר כאשר הרשימה קיבלה 6 מנדטים. במהלך הקדנציה כיהן טגה כיו"ר דירקטוריון החברה למען הספורט בעיר. בשנת 2024 התמודד בבחירות המקומיות למועצת העיר בראשות רשימה עצמאית "מחוץ לקופסה", הרשימה זכתה במנדט אחד וטגה מונה לחבר מועצת העיר.

בנובמבר 2023 קרא לשרי הפנים והספורט לשלול את אזרחותו של הכדורגלן עטאא ג'אבר לאחר שהפגין סולידריות עם תושבי עזה במהלך המשחקים של נבחרת פלסטין, בתקופת מלחמת חרבות ברזל.

## נבחרות ישראל
טגה נחשב להבטחה גדולה כשפרץ הן במכבי נתניה והן בנבחרת הצעירה, במדיה רשם 10 הופעות וכבש שער אחד, אולם פציעות חוזרות ונשנות קטעו את התקדמותו.

באוגוסט 2010 קיבל טגה לראשונה זימון לנבחרת ישראל הבוגרת, אולם עקב בעיה רפואית נמנע ממנו מלשחק עמה.

## חיים אישיים
ב-2007 החליט לשנות בחזרה את שמו המעוברת אמיר לאמייה, שמו המקורי באמהרית.

טגה נשוי ואב לשלושה. עוסק מ-2022 בעריכת דין.

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני הפועל אשקלון
קטגוריה:כדורגלני הפועל עכו
קטגוריה:נתניה: כדורגלנים
קטגוריה:חברי מועצת העיר נתניה
קטגוריה:ישראלים ילידי אתיופיה
קטגוריה:עולים בשנות ה-1990
קטגוריה:בוגרי אורט יד ליבוביץ
קטגוריה:בוגרי המכללה האקדמית נתניה: משפטים
קטגוריה:נתניה: אישים
קטגוריה:ישראלים שנולדו ב-1985
ליאוניד קרופניק

**ליאוניד (ליאו) קרופניק** (באוקראינית: **Леонід Крупнік**; נולד ב-15 ביולי 1979) הוא כדורגלן עבר יהודי אמריקאי-ישראלי ששיחק בעמדת הבלם.

## קריירה
קרופניק נולד בחמלניצקי שבאוקראינה. החל את הקריירה הספורטיבית בגיל שש בהתעמלות מכשירים, דווקא, בעוד שכדורגל היה לא יותר מתחביב. בעודו משחק בשכונה עם חבריו, הבחין בו מאמן של קבוצת כדורגל לילדים והציע לו להצטרף לקבוצה.

כאשר היגרה המשפחה בשנות התשעים לארצות הברית, הצטרף לקבוצת הכדורגל של בית ספר תיכון בסן פרנסיסקו ולאחר מכן לזו של מכללת ברקלי, שם סיים תואר ראשון בעבודה סוציאלית. ב-2002 נבחר כ"תגלית השנה" והיה מבוקש על ידי מספר קבוצות בליגת ה-MLS. הוא נבחר בדראפט על ידי הניו יורק מטרוסטארס והוחתם בקבוצה. פציעה מנעה ממנו מלהמשיך לשחק במטרוסטארס. לאחר שהתאושש ממנה הוא השתלב בקבוצה מן הליגה השנייה בארצות הברית, אותה הוביל לרבע גמר הגביע.

ב-2005 הגיע לישראל יחד עם נבחרת ארצות הברית למשחקי המכביה, אותה הוביל עד לשלב הגמר. אחיו של מאמן הכדורגל ראובן עטר הבחין בו ומסר את התרשמותו החיובית לעטר, מאמן מכבי נתניה דאז, אשר החליט לזמן את השחקן למבחנים בקבוצה. כדי להחתימו היה צורך לשחררו מהחוזה שלו בארצות הברית. בסופו של דבר נפתרו הבעיות והוא הוחתם על ידי נתניה. במעמדו אינו נחשב קרופניק לשחקן זר בישראל, מכיוון שהוא בעל אזרחות כפולה, ישראלית ואמריקאית.

ב-2006 עבר מנתניה למכבי הרצליה, יחד עם המנג'ר עטר. לאחר 5 חודשים במכבי הרצליה בהם גילה יכולת טובה, לאחר שהתחלף המאמן, קרופניק עבר לקבוצת בני סכנין שהייתה בליגה הלאומית, איתה העפיל לליגת העל.

ב-17 ביוני 2008 חתם לשלוש עונות במכבי חיפה, בקיץ 2009 עזב קרופניק לניו יורק רד בולס האמריקאית, לאחר שהבין שמעמדו בחיפה ירד. באמצע עונת  חזר קרופניק למכבי נתניה.

ב-5 בפברואר 2013 חתם קרופניק בקבוצת הפועל פתח תקווה מהליגה הלאומית, במדיה שיחק עד תום העונה. לקראת עונת  חתם בקבוצת מכבי אום אל-פחם ובתום העונה ירד עמה לליגה א'.

בקיץ  חתם במכבי יפו מליגה א'. לאחר חצי עונה בקבוצה חתם בינואר 2015 בסקציה נס ציונה מאותה הליגה. ב-12 ביוני 2015 הודיע על פרישה ממשחק פעיל.

## קישורים חיצוניים

קטגוריה:כדורגלנים אמריקאים
קטגוריה:כדורגלנים ישראלים
קטגוריה:כדורגלנים יהודים
קטגוריה:בלמי כדורגל אמריקאים
קטגוריה:בלמי כדורגל ישראלים
קטגוריה:בלמי כדורגל יהודים
קטגוריה:כדורגלני מכבי נתניה
קטגוריה:כדורגלני מכבי הרצליה
קטגוריה:כדורגלני בני סכנין
קטגוריה:כדורגלני מכבי חיפה
קטגוריה:כדורגלני ניו יורק רד בולס
קטגוריה:כדורגלני הפועל פתח תקווה
קטגוריה:כדורגלני מכבי אום אל-פחם
קטגוריה:כדורגלני מכבי יפו
קטגוריה:כדורגלני סקציה נס ציונה
קטגוריה:ישראלים ילידי אוקראינה
קטגוריה:מהגרים מאוקראינה לארצות הברית
קטגוריה:עולים בשנות ה-2000
קטגוריה:אמריקאים שנולדו ב-1979
קטגוריה:ישראלים שנולדו ב-1979
עופר טלקר

**עופר טלקר** (נולד ב-22 באפריל 1973 באשדוד) הוא כדורגלן עבר ישראלי ששיחק בעמדת המגן הימני, וכיום מנהל מחלקת הנוער והבוגרים של קבוצת  מכבי עירוני שדרות.

## קריירה כשחקן
טלקר החל לשחק כדורגל בקבוצת הנוער של מכבי עירוני אשדוד, ובעונת 1990/1991 שיחק לראשונה במדי הקבוצה הבוגרת של המועדון. בעונת 1992/1993 היה שותף לעלייתה של הקבוצה לליגה הבכירה לראשונה בתולדותיה, תחת הדרכתו של המאמן ניסים בכר. בעונת 1994/1995 עבר לקבוצת הפועל חיפה, כחלק ממסע הרכש שערך הבעלים רובי שפירא. טלקר שיחק שבע שנים בהפועל חיפה, ועמה זכה באליפות הראשונה בתולדותיה בעונת 1998/1999, ובגביע הטוטו בשנת 2001.

יכולתו הטובה בהפועל חיפה הובילה לזימונו לנבחרת ישראל לראשונה בשנת 1997.  משחקו הראשון  בנבחרת היהמינסק, במשחק ידידות מול נבחרת בלארוס. ב-27 באוקטובר 2001 שיחק את משחקו האחרון בנבחרת, במשחק מול נבחרת אוסטריה באצטדיון רמת גן, במסגרת מוקדמות מונדיאל 2002. בסך הכל הופיע 23 פעמים במדי הנבחרת, והבקיע שער אחד.

באמצע עונת 2001/2002 עבר טלקר לשחק במדי בית"ר ירושלים, בה שיחק ארבע עונות. בעונת 2005/2006 שיחק במדי מכבי נתניה. בעונת 2006/2007 עבר לשחק במדי הפועל כפר סבא, ובתום עונת 2007/2008 ירד עמה לליגה הלאומית. בעונת 2008/2009 לא הרבה לשחק עקב פציעה, ובסיומה פרש ממשחק פעיל.

## קריירה כמאמן
בעונת 2009/2010 מונה טלקר למאמן קבוצת הנוער של מכבי הרצליה, עמה הצליח לעלות בשנת 2011 לליגה הראשונה, ובמקביל שימש עוזר המאמן בקבוצה הבוגרת. במאי 2011 מונה למאמן קבוצת הבוגרים של המועדון, ובעונתו הראשונה היה קרוב להעפיל עם הקבוצה לליגת העל. בנובמבר 2012 סיים את תפקידו במועדון.

ב-11 בפברואר 2013 מונה טלקר למאמנה של בית"ר תל אביב רמלה מהליגה הלאומית, תפקיד בו שימש עד תום העונה.

בינואר 2014 מונה למאמן סקציה נס ציונה מליגה א'. באותה שנה החל לשמש כמנהל המקצועי במחלקת הנוער של הפועל בני יהוד.

ב-28 בינואר 2015 מונה טלקר למאמן הפועל נצרת עילית מהליגה הלאומית. ב-19 בינואר 2016 פוטר מתפקידו.

ב-1 במרץ 2016 מונה שוב למאמן מכבי הרצליה, אך כעבור חמישה ימים התפטר מתפקידו לאחר משחק אחד בעקבות חילוקי דעות עם הבעלים.

ב-28 ביוני 2016 מונה טלקר למאמן הפועל הרצליה מליגה א'. ב-11 בדצמבר 2017 מונה שוב למאמן מכבי הרצליה. בסיום העונה עזב את הקבוצה לאחר שירדה לליגה א'.

ב-1 ביולי 2018 מונה טלקר למאמן מכבי עירוני שדרות מליגה ב'.

בחודש יולי 2021 מונה בפעם הרביעית למאמן מכבי הרצליה.

בחודש ינואר 2022 מונה למנהל מחלקת הנוער והבוגרים של מכבי עירוני שדרות.

## חיים אישיים
טלקר נולד באשדוד למשפחה ממוצא הודי. 

טלקר היה נשוי לאביבה תבורי, גרושתו של שימי תבורי, ולזוג שתי בנות. 

ב-2013 החל לצאת עם כוכבת "מעושרות", ג'ניפר סנוקל, וביוני 2014 הם נישאו. באותה שנה השתתפו בני הזוג בתוכנית המציאות "זוג מנצח VIP" בערוץ 10. באוגוסט 2016 השניים התגרשו.

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:אשדוד: כדורגלנים
קטגוריה:כדורגלני מכבי עירוני אשדוד
קטגוריה:כדורגלני הפועל חיפה
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני מכבי הרצליה
קטגוריה:מאמני בית"ר תל אביב רמלה
קטגוריה:מאמני סקציה נס ציונה
קטגוריה:מאמני הפועל נוף הגליל
קטגוריה:מאמני הפועל הרצליה
קטגוריה:מתחרי זוג מנצח VIP
קטגוריה:בוגרי מקיף ג' אשדוד
קטגוריה:ישראלים שנולדו ב-1973
אסי וסיהון

**אסי וסיהון** (נולד ב-31 ביולי 1982) הוא כדורגלן ישראלי המשחק במכבי השקמה בעמדת הקשר.

## קריירה
וסיהון נולד באתיופיה ועלה לישראל בשנת 1989. וסיהון החל לשחק במחלקת הנוער של קבוצת מכבי נתניה, ובעונת 2001/02 עבר לקבוצה הבוגרת של המועדון, בה שיחק עד עונת 2006/2007.

בקיץ 2007 שוחרר ממכבי נתניה והושאל להפועל נצרת עילית, אז בליגה הלאומית, למשך עונה אחת, השאלה שהוארכה מאוחר יותר לשנתיים. וסיהון התפרסם, בצורה שלילית, בשל חשד שעלה בעונת 2006/07 למכירת משחק של הפועל נצרת עילית בליגה הלאומית, פרשה שנלוותה לפרשה אחרת, של מכירת משחקים בהפועל באר שבע, גם היא בלאומית. בסופו של דבר נוקה וסיהון מכל אשמה.

בקיץ 2010 חתם וסיהון בהפועל כפר סבא, ושיחק שנתיים במדיה. לאחר תקופה ארוכה בה לא שיחק, בינואר 2013 חתם בקבוצת עירוני קריית גת מליגה א'. וסיהון שיחק במדי הקבוצה עד תום העונה, ולאחר מכן לא חזר לשחק כדורגל מקצועני.

בקיץ 2016 וסיהון חזר לשחק כדורגל אחרי שלוש שנים כאשר חתם בעירוני אריאל מליגה ג'. לקראת עונת 2022/2023 חתם במדי הפועל גני תקווה מליגה ג'.

לוסיהון שש הופעות בנבחרת הצעירה של ישראל, כאשר הראשונה שבהן הייתה ב-29 בינואר 2003 נגד נבחרתה המקבילה של טורקיה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני הפועל נוף הגליל
קטגוריה:כדורגלני הפועל כפר סבא
קטגוריה:כדורגלני מכבי קריית גת
קטגוריה:כדורגלני מכבי השקמה רמת חן
קטגוריה:עולים בשנות ה-1980
קטגוריה:ישראלים ילידי אתיופיה
קטגוריה:ישראלים שנולדו ב-1982
לומאנה טרזור לואה לואה

**לומאנה טרזור לואה לואה** (בצרפתית: **Trésor Lomana LuaLua**; נולד ב-28 בדצמבר 1980) הידוע יותר בכינוייו **"לואה-לואה"** הוא כדורגלן עבר קונגולזי ששיחק בעמדות הקיצוני הימני והחלוץ ובנבחרת הרפובליקה של קונגו.

לואה לואה התחיל את הקריירה שלו בקבוצת קולצ'סטר יונייטד האנגלית מהליגה הראשונה בעונת 1998–1999. הוא המשיך לשחק בקולצ'סטר עד לשנת 2000. במהלך עונות המשחק שלו בקולצ'סטר הוא הפגין יכולת משחק טובה. בעקבות זאת החתימה אותו קבוצת ניוקאסל יונייטד והוא שיחק בה מעונת  עד עונת , תמורת 2.5 מיליון אירו. לאחר מכן הוא חתם בקבוצת פורטסמות' תמורת סכום של 1.75 מיליון לירות שטרלינג. לומאנו סיפר כי לאחר מות בנו מדלקת ריאות, הייתה זו תמיכתו של אברהם גרנט שמנעה ממנו לפרוש מכדורגל מקצועני.

## קישורים חיצוניים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני קולצ'סטר יונייטד
קטגוריה:כדורגלני ניוקאסל יונייטד
קטגוריה:כדורגלני פורטסמות'
קטגוריה:כדורגלני אולימפיאקוס
קטגוריה:כדורגלני אל-ערבי (קטר)
קטגוריה:כדורגלני אומוניה ניקוסיה
קטגוריה:כדורגלני בלקפול
קטגוריה:כדורגלני קראבוקספור
קטגוריה:כדורגלני ריזספור
קטגוריה:כדורגלני אקהיסארספור
קטגוריה:כדורגלני נבחרת הרפובליקה הדמוקרטית של קונגו
קטגוריה:שגרירים של רצון טוב - יוניסף
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2013
קטגוריה:ספורטאים מהרפובליקה הדמוקרטית של קונגו באנגליה
קטגוריה:ספורטאים זרים ביוון
קטגוריה:ספורטאים זרים בקטר
קטגוריה:ספורטאים מהרפובליקה הדמוקרטית של קונגו בקפריסין
קטגוריה:ספורטאים מהרפובליקה הדמוקרטית של קונגו בטורקיה
קטגוריה:קונגולזים שנולדו ב-1980
קסטרו

קטגוריה:שמות משפחה
קטגוריה:שמות משפחה ביהדות ספרד ופורטוגל
קטגוריה:שמות משפחה ספרדיים
גסטון לרו

**גסטון לואי אלפרד לרו** (בצרפתית: **Gaston Louis Alfred Leroux**; 6 במאי 1868 – 15 באפריל 1927) היה עיתונאי וסופר צרפתי; ידוע בעיקר עקב הרומן הגותי "פנטום האופרה" אותו חיבר.

## ביוגרפיה
לרו למד משפטים בפריז והשלים את לימודיו בשנת 1889. הוא ניהל חיים בזבזנים עם ירושתו עד שכילה את כספו ואז החל לעבוד ככתב בבתי המשפט וכמבקר תיאטרון, ואחר כך ככתב זר עבור היומון הפריזאי "לה מטן". בשנת 1905 כיסה בתפקידו זה את המהפכה הרוסית של שנת 1905. פרשה אחרת עליה כתב הייתה הגילוי כי במרתפו של בית אופרה שהפך לאולם בלט נהגו להחזיק כלואים מן הקומונה הפריזאית.

בשנת 1907 נטש לרו את עבודתו העיתונאית והחל לכתוב ספרות ובשנת 1919 הקים חברת סרטים משלו. הרומן הראשון שלו הוא סיפור מסתורין בשם "מסתרי החדר הצהוב" (Le Mystère de la chambre jaune), שהוא אחד הסיפוריים הבלשיים הראשונים עם "תעלומת החדר הנעול", שהפכה לסימן הכר של הז'אנר.

הסיפור הידוע ביותר שכתב לרו הוא "פנטום האופרה", סיפור שזכה למספר רב של עיבודים לבמה ולקולנוע (בהם הסרט המפורסם פנטום האופרה (1925)). "פנטום האופרה" הוא רומן גותי הכתוב כסיפור בלשי ובו הכותב מתחקה אחר תעלומה של רוח רפאים המתגוררת במרתפי האופרה גרנייה ומתנכלת להנהלה וצוות העובדים שם כדי לכפות את רצונותיה. הסיפור מתפתח לרומן כאשר אותה "רוח רפאים" מתגלה כגאון מוזיקלי והנדסי מעוות שמתאהב בזמרת האופרה הצעירה, היפה והתמה כריסטין דָאֵי. הסיפור זכה לעיבודים רבים, הידוע שבהם הוא המחזמר "פנטום האופרה" מאת אנדרו לויד ובר.

## ספריו שתורגמו לעברית
* תעלומת החדר הצהוב, תרגם: אביטל ענבר, ספריית הפועל, 1981
* "פנטום האופרה" תורגם לעברית פעמיים:
::בתרגום ישעיהו לויט, הוצאת פז, תשי"ג 1953
::בתרגום אריה חשביה, הוצאת לדורי, 1989

## קישורים חיצוניים
* 

* מספריו של גסטון לרו בפרויקט גוטנברג בצרפתית ובאנגלית
* 
* 
* 

קטגוריה:סופרים צרפתים
קטגוריה:צרפתים שנולדו ב-1868
קטגוריה:צרפתים שנפטרו ב-1927
ברם סטוקר

**אברהם "ברם" סטוקר** (באנגלית: **Abraham "Bram" Stoker**; 8 בנובמבר 1847 – 20 באפריל 1912) היה סופר אירי, המוכר במיוחד כמחבר רומן האימה "דרקולה".

## ביוגרפיה
סטוקר נולד בקלוטרף, פרוור של דבלין שבאירלנד. כילד, היה חולה ומרותק למיטתו, אך התאושש וגדל להיות אתלט וכוכב כדורגל בטריניטי קולג'. הוא סיים בהצטיינות תואר במתמטיקה ולאחר לימודיו הפך לעובד מדינה. בהמשך עבד כמבקר תיאטרון ועיתונאי. בשנת 1878, לאחר נישואיו לפלורנס בלקום (חברתו לשעבר של אוסקר ויילד), עבר לחיות בלונדון, שם מונה למנהל העסקי של תיאטרון ליסאום של ידידו, השחקן הנרי אירווינג. סטוקר החזיק במשרה זו 27 שנים.

ידידותו עם אירווינג הקנתה לו דריסת רגל בחברה הגבוהה בלונדון והזדמנות לתור את העולם עם להקת התיאטרון. לצד עבודתו בתיאטרון, השלים סטוקר את הכנסתו בפרסום רומנים סנסציוניים, שהידוע מביניהם היה סיפור הערפדים "דרקולה", אותו פרסם בשנת 1897.

## יצירותיו שתורגמו לעברית
* **סודה של הגבירה בלבן** - הוצאת "אסטרולוג", 1995. תרגום לעברית: יונתן ישראלי
* **[[דרקולה]]** -
** הוצאת "אסטרולוג", 2003. תרגום לעברית: איריס ברעם
** הוצאת סלע מאיר, 2022. תרגום לעברית והערות: אורי רדלר
* **[[לוע המים]]** - הוצאת "הוצאה עצמית", 2018. תרגום לעברית: יואב גלבוע

## קישורים חיצוניים

* 
* 
* 
* 
* 

* כתבים מאת סטוקר, בפרויקט גוטנברג
* ברם סטוקר, באתר The free library
* ביוגרפיה של סטוקר

קטגוריה:דרקולה
קטגוריה:אירים ממוצא אנגלי
קטגוריה:סופרים אירים
קטגוריה:סופרי פנטזיה אירים
קטגוריה:בוגרי טריניטי קולג' (דבלין)
קטגוריה:מונצחים בשלט כחול של ארגון המורשת האנגלית
קטגוריה:ילידי 1847
קטגוריה:נפטרים ב-1912
אדוארד מריקה

**אדוארד מריקה** (גרמנית: **Eduard Mörike**; 8 בספטמבר 1804, לודוויגסבורג, באדן-וירטמברג - 4 ביוני 1875, שטוטגרט), משורר גרמני מן האסכולה השוואבית, סופר ומתרגם, וכן איש כמורה.

## חייו

מריקה נולד כילדו השביעי של קרל פרידריך מריקה, יועץ רפואי. היו לו שנים עשר אחים ואחיות. בשנת 1818 התחיל בלימודי תאולוגיה לפי רצון משפחתו, תחילה ב-Urach ואחר כך בטיבינגן בשנים 1822 עד 1826. בשנים 1834 עד 1843 נשא בתפקידי כמורה שונים ברחבי וירטמברג.

אימו ואחותו התגוררו איתו בבית הכומר שלו. ניסיונו משנת 1828 להתקיים כסופר עצמאי נכשל. בתקופה זו נכתבו שיריו הראשונים כמו "בוקר ספטמבר" ו"Er ist's" ("זה הוא ולא אחר"), שיר בן תשע שורות המבשר על האביב והוא אחד מן השירים הגרמניים המצוטטים ביותר.

בשנת 1832 ראה אור הרומן "Maler Nolten" ("הצייר נולטן"), אחד מרומאני החניכה החשובים של הספרות הגרמנית, שזכה לפופולריות אדירה.

מותה של אימו בשנת 1841 הביא למשבר קשה בחייו. בשל מצבו הבריאותי הרופף פרש ממשרת הכמורה בשנת 1843 והתיישב ב-Bad Mergenthein שבצפון מזרח וירטמברג, כשהוא גמלאי בן 39. בשנת 1851 נשא לאישה את מרגרטה פון שפאט ואחר כך לימד ספרות במוסדות של הכנסייה בשטוטגרט ובלורך. בשנת 1852 העניקה לו אוניברסיטת טיבינגן תואר דוקטור של כבוד. עד 1855 פרסם את יצירותיו החשובות בפרוזה, ולא שב לכתיבת שירה, למעט כמה חריגים זניחים, עד למותו.

בשנים 1867–1873 החליף את מקום מגוריו לעיתים תכופות. העיר פלבאך שבה התגורר מעניקה עד היום את "פרס מריקה" על שמו. לבסוף התיישב בשטוטגרט.

במשך כל חייו נהג לאסוף פריטים יומיומיים שונים. במיוחד נהג לאסוף מאובנים, ואף קרא ספרות מקצועית רבה בנושא. חיבה זו למאובנים מצאה ביטוי אף בשיריו.

## יצירתו
מריקה נחשב במשך שנים ארוכות כנציג מובהק של זרם הבידרמאייר בספרות הגרמנית, זרם פוסט-רומנטי המקביל בקירוב מבחינה כרונולוגית לזרם Vormärz שלפני אביב העמים, ואשר הירבה להפליג בשבחיה של המולדת הגרמנית. כיום מיטיבים לעמוד על זרמי המעמקים בשירתו של מריקה ולהבחין במודרניות של המנוסה-מן-העולם שבה. ליצירתו מקום מרכזי בספרות הגרמנית של המאה ה-19. שיריו ניחנו בשפה טבעית ופשוטה ובסגנון חינני ומקורי. רבים משיריו (לידר) הולחנו בידי הוגו וולף.
* שירים (1838, הורחב ב-1848 וב-1864)
* האוצר (1835)
* אחֶי הגשם (אופרה, הולחנה בידי איגנץ לאכנר, 1839)
* "אנתולוגיה קלאסית" (תרגומים מן השירה הקלאסית 1840)
* הצייר נולטן (רומאן חניכה, 1832)
* מוצרט במסעו לפראג (נובלה הומוריסטית-למחצה, 1856)

## קישורים חיצוניים
* 
* 
* 
* 
* 

קטגוריה:משוררים גרמנים
קטגוריה:סופרים גרמנים
קטגוריה:מעוטרי עיטור פרידריך
קטגוריה:מקבלי תואר דוקטור לשם כבוד מאוניברסיטת טיבינגן
קטגוריה:גרמנים שנולדו ב-1804
קטגוריה:גרמנים שנפטרו ב-1875
קסטיליה (אזור היסטורי)

[שמאל|ממוזער|250px|[דגל קסטיליה]]

**קסטיליה** היא האזור ההיסטורי בו שכנה ממלכת קסטיליה, ממלכה נוצרית באזור הצפון מרכזי של ספרד, אשר במהלך ההיסטוריה של ספרד התפשטה על ידי כיבוש אזורים מוסלמיים במסגרת הרקונקיסטה, ועל ידי בריתות, נישואי מלכים והגירה לאזורים נוצריים של ספרד.

השטח שהיה כלול בקסטיליה כולל היום את הקהילות האוטונומיות קסטיליה-לה מנצ'ה, קסטיליה ולאון ומדריד של ספרד. עם זאת, ממלכת קסטיליה כללה בתקופות מסוימות שטחים גדולים יותר של ספרד. 

קסטיליה החלה את דרכה העצמאית כמדינה נוצרית כאשר השתחררה בסביבות שנת 930 מממלכת לאון וקבעה את בירתה בבורגוס ולאחר מכן בוואיאדוליד. בשנת 1085 כבשה קסטיליה את טולדו מידי המוסלמים וספחה את השטחים סביב טולדו לשלטונה, תחת השם "קסטיליה החדשה". בשנת 1212, בקרב לאס-נאבאס דה טולוזה, כבשה קסטיליה מידי המוסלמים את רוב דרומה של ספרד. ב-1230 התאחדו ממלכות קסטיליה ולאון ובהמשך כבשו את קורדובה ב-1236, את מורסיה ב-1243 ואת סביליה ב-1248. ב-1460 העבירה פורטוגל לידי קסטיליה את האיים הקנריים. 

בשנת 1469 נישאו פרננדו השני מלך אראגון ואיזבלה הראשונה מלכת קסטיליה בנישואים שהביאו בסופו של דבר בשנת 1516 לאיחוד של אראגון וקסטיליה. בשנת 1521 חואן בראבו הנהיג מרד שנכשל.

השפה של קסטיליה, הקסטילית, היא השפה הדומיננטית בספרד, ועד כינונה של הדמוקרטיה בספרד ב-1977 הייתה השפה הרשמית היחידה. 
## אטימולוגיה
**קסטיליה** מוזכרת במסמכים היסטוריים מקומיים הכתובים בקסטילית עתיקה כ**קסטליה** (בספרדית **Castella**) או **קסטיאליה** (**Castiella**) שפירושן "אדמת המבצרים" על שמם של הביצורים שהוקמו באזור במהלך הרקונקיסטה. מבצרים רבים קיימים בקסטיליה עד ימינו. 

היסטוריונים ערבים כינו את שם האזור בערבית **קשתאלה** (בערבית قشتالة) שמשמעותו "ארץ זרועת ביצורים". הדבר מעיד כי השם ניתן לאזור ככל הנראה בתקופת הכיבוש הערבי של חצי האי האיברי או לא הרבה אחריו. 

מקור השם מגיע מהמילה הלטינית **קסטלום** (**castellum**) שפירושו ביצור, מבצר או טירה. 

## ראו גם

* ממלכת קסטיליה

## קישורים חיצוניים

* 
* 

קטגוריה:ספרד: היסטוריה
קטגוריה:מדינות לשעבר בחצי האי האיברי
קטגוריה:עמים, שבטים ומדינות בימי הביניים
פארק אולפני וולט דיסני

**פארק אולפני וולט דיסני** (באנגלית: **Walt Disney Studios Park**, בצרפתית: **Parc Walt Disney Studios**) הוא פארק השעשועים השני שנפתח באתר הנופש דיסנילנד פריז, במרנה לה ול ליד פריז שבצרפת.

## ההקדשה בפתיחת הפארק
בטקס הפתיחה של הפארק שנערך ב-16 במרץ 2002, הקדיש מייקל אייזנר את הפארק בנאומו: "לכל הבאים לאולפן החלומות, ברוכים הבאים. אולפני וולט דיסני מוקדשים למשיכה שלנו והאהבה שלנו לעולם הקולנוע והטלוויזיה. כאן אנו חוגגים את האומנות של מספרי הסיפורים מאירופה ומרחבי העולם ורוצים ליצור קסם במקום מיוחד באמצעות זכרונותינו מהעבר וחלומותינו על העתיד".

## הקמת הפארק
כבר בטרם פתיחת פארק יורודיסני הוכנו התוכניות להקמת פארק שעשועים נוסף באתר הנופש - פארק בסגנון אולפני דיסני - אם ג'י אם, אולם לאחר הכישלון הכלכלי של פארק יורודיסני התוכניות להקמת הפארק הנוסף נזנחו למשך מספר שנים. הפארק הנוסף נבנה לבסוף חמש שנים מאוחר יותר ונפתח לציבור ב-16 במרץ 2002. הפארק הוא הקטן בפארקי שעשועים של דיסני, וספג ביקורת מצד המבקרים בשל חוסר ההתייחסות לפרטים, ומספר המתקנים הקטן.

## מבנה הפארק

הפארק מתבסס על תמה של אולפני סרטים פעילים. מרבית המתקנים זהים למתקנים המצויים בפארקים אחרים של חברת וולט דיסני ברחבי העולם - אולם המתקן המקורי היחידי של הפארק "מנועים... אקשן! מופיע הפעלולים המדהים" היה כה מוצלח שהועתק לפארק אולפני דיסני אם ג'י אם בפלורידה.

בפארק ארבעה "ארצות" או "אזורים" המכונים "אזורי ההפקה" - "Production Zones", הבנויים בהתאם לתמה של הפארק לפיה המבקרים נכנסים לפארק כאנשים פשוטים ויוצאים ממנו כ"ידוענים".

### כניסת הפארק (Front Lot)
הכניסה לפארק בנויה בסגנון כניסה לאולפן סרטים הוליוודי הוליוודי, בהשפעה של ארכיטקטורה ספרדית (השפעה הקיימת בפועל בהוליווד). הכיכר הראשית נקראת "כיכר האחים לומייר" (*Place des Frères Lumières* )

**מתקנים:**
* אולפן דיסני 1 (Disney Studio 1)
* מגדל אירפול (Earful Tower)

### חצר ההנפשה (Animation Courtyard)
אזור בפארק המוקדש לסרטי ההנפשה הקלאסיים של חברת וולט דיסני, וכן ישנם אפשרויות "לפגוש" את הדמויות המונפשות.

**מתקנים:**
* אומנות ההנפשה של דיסני (Art of Disney Animation)
* שטיחים מעופפים מעל עקרבה (Flying Carpets Over Agrabah)
* אנימאג'יק (Animagique)
* מסובב הצבים של קראש (Crush's Turtle Twister) 
* Cars: Radiator Springs Spinout 
* הקרון של מיקי (Mickey's Trailer) - בו אפשר לפגוש את מיקי ומיני.

### חצר ההפקה (Production Courtyard)
אזור זה של הפארק בנוי בסגנון אר דקו וכולל אלמנטים שונים של הפקת סרטים.

**מתקנים:**
* קסם הקולנוע (CinéMagique)
* סיור באולפנים (Studio Tram Tour)
* סיור באולפני הטלוויזיה של וולט דיסני (TV Production Tour at Walt Disney Television Studios)
* במת חצר ההפקה (Production Courtyard Stage )

### החצר האחורית (Backlot)
חלק זה של הפארק מוקדש לפעלולים ואפקטים מיוחדים.

**מתקנים:**
* מנועים... אקשן! מופע פעלולים (Moteurs... Action! Stunt Show Spectacular)
* רכבת ההרים רוק אנד רול עם הפסקול של להקת אירוסמית'
* ארמגדון: פעלולים (Armageddon: Special Effects)
* Les Parapluies de Cherbourg

## התפתחות הפארק

בתחילת שנת 2008 נפתח בפארק מגדל האימה של גבול הדימדומים.

## קישורים חיצוניים

* 

קטגוריה:דיסני: פארקי שעשועים
קטגוריה:דיסנילנד פריז
ראדו מיכאיליאנו

**ראדו מיכאיליאנו** (ברומנית: **Radu Mihăileanu**; נולד ב-23 באפריל 1958 בבוקרשט, רומניה) הוא במאי קולנוע ותסריטאי יהודי-רומני שעלה לישראל בגיל 22 ולאחר מכן ירד לצרפת.

## קורות חיים
ראדו מיכאיליאנו נולד במשפחה יהודית. אביו, מרדכי בוכמן, שברח ממחנה ריכוז והגיע לרומניה, שינה את שמו לשם הרומני "יון מיכאיליאנו". אביו היה עיתונאי במקצועו.
מיכאיליאנו לא קיבל חינוך יהודי בביתו, אך פעל כבמאי ושחקן בתיאטרון היהודי הממלכתי בבוקרשט. הוא ברח מרומניה הקומוניסטית בשנת 1980, התיישב תחילה בישראל ולאחר מכן בצרפת, שם החל את לימודיו במכון לקולנוע של פריז בשנת 1980 וסיימם בהצלחה ב-1983.

בסוף שנות ה-80 עבד כעוזר במאי בכמה סרטים צרפתיים.

סרטו "רכבת החיים" משנת 1998, זכה בתשעה פרסים בפסטיבלים שונים.

סרטו "תחיה ותהיה" (בצרפתית: Va, vis et deviens) זכה בשנת 2006 בפרס סזאר על התסריט המקורי ביותר.

## מסרטיו
* 1980 "ארבע העונות" (*Les Quatre saisons*) - סרט קצר 
* 1993 "לבגוד" (*Trahir*) סרטו הראשון באורך מלא
* 1998 "רכבת החיים" (*Train de vie*)
* 2002 "הפיגמאים של קרלו" (*Les pygmées de Carlo*) סרט טלוויזיה
* 2005 "תחיה ותהיה" (*Va, vis et deviens*)
* 2009 "הקונצרט" (*Le Concert*)
* 2011 "מים ואהבה" (*La source des femmes*)
* 2017 "תולדות האהבה" (*The History of Love*)

## קישורים חיצוניים

* 
* 

קטגוריה:במאי קולנוע יהודים רומנים
קטגוריה:במאי קולנוע יהודים צרפתים
קטגוריה:מפיקי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:מהגרים מרומניה לצרפת
קטגוריה:רומנים שנולדו ב-1958
קטגוריה:צרפתים שנולדו ב-1958
פארק בלבואה

שמאל|ממוזער|250px|המוזיאון בבלבואה פארק

**פארק בלבואה** (באנגלית: **Balboa Park**) הוא פארק ענק הנמצא בעיר סן דייגו שבמדינת קליפורניה. הוא קרוי על שמו של מגלה הארצות הספרדי וסקו נונייס דה בלבואה.

הפארק כולל את גן החיות של סן דייגו ומוזיאונים רבים ובהם:
*הגן הבוטני
*מוזיאון ההיסטוריה הלאומית
*מוזיאון האדם
*מוזאון המדע
* מוזיאון התעופה והחלל של סן דייגו
* מוזיאון הרכב של סן דייגו
* המוזיאון לאמנויות הצילום
* מוזיאון סן דייגו לאמנות
* גן החיות של סן דייגו
* המכון לאמנות בסן דייגו

הפארק הוא אחד מאתרי התיירות העיקריים בעיר סן דייגו.

## קישורים חיצוניים

* 

* בלבואה פארק - האתר הרשמי

קטגוריה:ערכים שבהם תבנית בריטניקה אינה מתאימה
קטגוריה:סן דייגו
בלבואה
קטגוריה:ארצות הברית: גנים ופארקים עירוניים
גומייה

ממוזער|200px|שמאל|גומיות
ממוזער|גומיות

**גומייה** היא לולאה אלסטית העשויה מגומי ולטקס. שימושה העיקרי של הגומייה היא הצמדתם של חפצים זה לזה, כך שיהפכו לצרור אחד. 

הפטנט על הגומייה נרשם ב-17 במרץ 1845 בידי סטיבן פרי, ממציא ואיש עסקים מלונדון שעסק במוצרי גומי מגופר. 

## שימושים לגומיות
[ממוזער|200px|שמאל|גבעולי [בצל הגינה|בצל גינה צעיר כרוכים בגומייה]]
גומיות לעיתים קרובות משמשות ככלי לעיצוב תסרוקת, בעיקר לבעלי שיער ארוך, על ידי יצירת "זנב סוס" או "קוקו".

לעיתים נעשה שימוש בגומיות בטיסנים ובצעצועים מכניים נוספים, בזכות האלסטיות שלהן. כמו כן, ניתן "לשגר" אותן למרחקים ארוכים באמצעות מתיחתן ושחרורן. דרך אחת לעשות זאת היא לשים צד אחד של הגומייה על קצה האצבע המורה, להחזיק בצד השני באצבעות היד השנייה, למתוח ולשחרר. קיימים גם אקדחי גומיות, שבאמצעותם ניתן לירות גומיות ברמת דיוק גבוהה יותר. אם גומייה נורית מטווח קצר מאוד על עור חשוף, פגיעתה עלולה לכאוב, אך בדרך כלל היא אינה מותירה נזק. עם זאת, רצוי להימנע מלירות גומיות על פני אדם, עיניו או עורו החשוף.

ניתן גם לשלב ולקשור גומיות על מנת ליצור דלגית או כדור גומיות - כדור אלסטי העשוי כולו מגומיות. שימוש נוסף בגומיות הוא לביצוע תרגילי כושר על ידי מתיחתן וכיווצן.

## קישורים חיצוניים

קטגוריה:ציוד משרדי
קטגוריה:גומי
קטגוריה:אביזרי חיבור
תאודוליט

שמאל|ממוזער|250px|תאודוליט
**תאודוליט** הוא מכשיר מדידה המשמש למדידת זוויות, הזווית בין קו ראייה לבין מישור אופקי והזווית בין שני קווי ראייה מאותה נקודה. התאודוליט מורכב ממשקפת המורכבת על ציר אנכי וציר אופקי המאפשרות למשקפת לנוע ושנתות המציינות את הזווית של המשקפת יחסית לנקודת מוצא. 

התאודוליט משמש בעיקר מודדים המשתמשים בו בשלבי התכנון והבקרה של פרויקטים הנדסיים וכמו כן, למדידת רשתות טריאנגולציה, מיפוי ומדידות קדסטרליות.

לתאודוליט רמת דיוק של מספר שניות קשת (1/3600 המעלה) ועל כן בחישוב הפרשי גובה הוא מגיע לדיוק של סנטימטרים בודדים, בעוד מאזנת מדויקת יכולה להגיע לדיוק של מילימטרים ואף עשיריות המילימטר. יתרונותיו של התאודוליט על פני המאזנת הוא שניתן למדוד בעזרתו זוויות אופקיות. וכן שאין צורך למקם בנקודה הנמדדת (כלומר בנקודה שיש למדוד את הנתונים שלה) שום כלי עזר. בניגוד למדידה במאזנת, בה יש למקם אמה (לטה) בנקודה הנמדדת.

## מבנה התאודוליט

התאודוליט מורכב ממשקפת המורכבת על ציר אנכי וציר אופקי המאפשרות למשקפת לנוע ושנתות המציינות את הזווית של המשקפת יחסית לנקודת מוצא. הצירים מאפשרים למשקפת לבצע סיבוב שלם, אופקי או אנכי. השנתות מציינות את הזוויות במעלות או בגראד. לרוב התאודוליטים יש שני מצבים הנקראים פנים. שני המצבים מציינים את מיקום ציר הראייה ביחס לציר האנכי של המכשיר. כאשר הכיוונים האנכיים אותם קוראים במכשיר נעים בין 0° ל-180° מצב זה נקרא פנים שמאל וכאשר הכיוונים נעים בין 180° ל-360° מצב זה נקרא פנים ימין.

התאודוליט מורכב משלדה קשיחה העשויה ממתכת או מפלסטיק קשיח.

## אופן השימוש בתאודוליט
התאודוליט מורכב בדרך כלל על גבי חצובה על ידי מרכוז כפוי באמצעות הטריברך. המכשיר ממורכז כך שימוקם במדויק מעל נקודת המדידה ולאחר מכן, המכשיר מאוזן בעזרת הפלס המורכב על התאודוליט כך שצירו האנכי יתלכד עם כיוון כח הכבידה. תהליך המירכוז והאיזון של התאודוליט מבוצע בהתקרבויות עד שהמכשיר ממורכז ומאוזן מעל נקודת המדידה. לאחר מרכוז ואיזון המשקפת, מכוונות שנתות הזוויות לאפס. 

מדידת זווית אנכית נעשית על ידי כיוון המשקפת אל מטרה וקריאה על השנתות את הזווית בין קו הראייה למטרה לבין המישור האנכי אליו אופסו השנתות. לקבלת זווית הגובה, כלומר הזווית יחסית למישור האופקי, מחסירים או מוסיפים 90° או 270°.

מדידת זווית אופקיות בין קווי הראייה לשתי מטרות נעשית על ידי כיוון המשקפת לעבר המטרה הראשונה כך שצלבי המכשיר הנראים במשקפת יתלכדו עם המטרה וקריאת הזווית האופקית על השנתות. לאחר מכן, מכוון המשקפת אל המטרה השנייה ושוב קוראים את הזווית האופקית על השנתות. ההפרש בין שתי הקריאות של הזווית האופקית היא הזווית בין קווי הראייה לשתי המטרות מנקודת המדידה. יש לשים לב שבעת החסרת הכיוונים ניתן לקבל את הזווית הרצויה או את הזווית המשלימה לה.

## ראו גם
* רשת טריאנגולציה
* תחנה כוללת
* מאזנת

## קישורים חיצוניים
* 

קטגוריה:מכשירי מדידת שיפוע
קטגוריה:מכשירים אופטיים
מפתח מורס

שמאל|ממוזער|250px|מפתח ישר מתוצרת אמריקנית המכונה J-38. במהלך מלחמת העולם הראשונה יוצרו מפתחות אלו בכמויות גדולות והם עדיין משמשים מפעילי רדיו רבים.
**מפתח מורס** הוא אמצעי מכני פשוט, המשמש לשידור קוד מורס.

המכשיר בנוי מידית נוחה ללחיצה, הסוגרת מעגל חשמלי, מה שגורם למשדר לשלוח גל נושא (המתורגם לצליל במקלט). כל עוד הידית לחוצה, ישמע צליל. שידור קוד המורס מורכב ממספר לחיצות מהירות (יותר או פחות, תלוי במיומנותו של המשדר) הגורמות לשידור צליל מקוטע, בהתאם לאות\ספרה המשודרת.

למכשיר מספר גרסאות.

## מפתח ישר
"מפתח ישר" הוא מפתח מברקה פשוט המופיע לעיתים בסרטים ישנים. זהו מוט פשוט עם ידית למעלה ומגע בחלק התחתון מול מגע נוסף בבסיס המפתח. כאשר המוט נלחץ כנגד לחץ של קפיץ, המגעים סוגרים מעגל ומאפשרים לחשמל לזרום. באופן מסורתי, מפתחות מברקה אמריקאים היו בעלי ידיות שטוחות ומוטות צרים (לעיתים מעוקלים). מפתחות בריטיים היו בעלי ידיות כדוריות ומוטות עבים. השוני נבע רק מהבדלי תרבות.

המפתח הישר פשוט ואמין אבל תנועת השאיבה המהירה הדרושה על מנת לשלוח רצף של נקודות יוצרת מספר קשיים. קצבי השידור מוגבלים ל-20 מילים לדקה בערך והדבר גרם בימים המוקדמים של הטלגרפיה למספר מומחים לפציעות כתוצאה ממתח. פציעות אלו כונו "יד הזכוכית" ו"שיתוק המברקן".

## שימושים יוצאי דופן
מפתחות מורס שימשו בעבר בלימוד ההתניה האופרנטית אצל יונים. החל משנות ה-40 של המאה ה-20 הונחו המפתחות במאונך מאחורי חור עגול שאורכו מתאים למקור יונה בחזית של תא התניה אופרנטית. מכשור הקלטה אלקטרומכני עקב אחרי סגירת המתג בכל פעם שהיונה נגעה במפתח. כתלות בשאלות הפיזיולוגיות שהועלו נגיעות במפתח נבעו בהצגת אוכל או גירוי אחר. "מפתחות תגובה" מודרניים הם מתגים ייעודיים אולם הם עדיין קרויים "מפתחות" בשל מקורם כמפתחות מורס.

## פדל מורס
"פדל מורס" (Morse Paddle) הוא מפתח חצי אוטומטי המיועד לאנשים מיומנים ביותר. השידור בו נעשה באמצעות הזזת הידית ימינה ושמאלה, בניגוד למפתח הרגיל, שבו הלחיצה מלמעלה. הזזת הידית לאחד הצדדים מייצרת שורה של "נקודות", ואילו הזזה לצד השני משדרת שידור רציף (שיהפוך ל"קו" על פי לחיצת המשתמש). מפתח זה מאפשר לשדר במהירויות גבוהות במיוחד.

## קישורים חיצוניים

קטגוריה:טכנולוגיה תקשורתית
סאב פופ

**סאב פופ** (Sub Pop) היא חברת תקליטים מסיאטל, וושינגטון המפורסמת בזכות העובדה שהיא הייתה הראשונה שהחתימה את נירוונה, סאונדגארדן ולהקות רבות נוספות מן הסצנה המקומית. אנשי החברה מוזכרים לעיתים קרובות כראשונים שנקטו בצעדים לקראת הפיכתו של הגראנג' לז'אנר פופולרי. 49% מן החברה שייכים לטיים וורנר, אחת מחברות התקשורת המובילות בעולם.

## היסטוריה
סאב פופ הוקמה בידי ברוס פאוויט בצורת פנזין שכונה "Subterranean Pop" ("פופ תת-קרקעי"), שם שקוצר ל"סאב פופ" החל מן הגיליון השני. סאב פופ החלה לצרף  אל גיליונותיה קסטות של להקות שונות. לאחר הגיליון התשיעי החלה סאב פופ לשווק קסטות בלבד. קים ת'אייל מסאונדגארדן הכיר בין פאוויט לג'ונתן פונמן והשניים החליטו להקים לייבל תקליטים ב-1986. לאחר שהחתים מספר להקות החל הצמד לנסות ולקדם את המוזיקה שלהן. צעדם הראשון היה לפתוח שירות שליחת סינגלים על בסיס חודשי בשם "סאב פופ סינגלס קלאב". מהלך זה הפך את החברה לבעלת עוצמה בשוק המקומי ושמה הפך לשם נרדף למוזיקה מאזור סיאטל, בדומה לאופן בו פעלה חברת מוטאון רקורדס בדטרויט. פאוויט ופונמן אף זימנו עיתונאי ממגזין המלודי מייקר הבריטי על מנת לסקר את סצנת המוזיקה של סיאטל.

למרות חשיבותה של החברה לקידומו של הגראנג', חלק ממעריצי גראנג' האשימו את אוויט ופונמן בכך שפעלו ממניעים אנוכיים ולא מתוך אהבת המוזיקה. החברה עלתה לכותרות גם בזכות נציגת המכירות מגאן ג'ספר, שאחראית לתרמית "שפת הגראנג'". בין הלהקות שעבדו עם סאב פופ: אפגן ויגס, L7, מאדהאני, נירוונה, סקרימינג טריז, סאונדגארדן, טאד, השינס, דה ג'יזס אנד דה מארי צ'יין והווייט סטרייפס.

## קישורים חיצוניים

* 

קטגוריה:חברות תקליטים
קטגוריה:גראנג'
In Utero

**In Utero** הוא אלבום האולפן השלישי והאחרון של להקת הגראנג' האמריקאית נירוונה. הוא יצא לאור בספטמבר 1993. שם האלבום מתאר מונח נפוץ בביולוגיה וברפואה – אין אוטרו, שמשמעותו "טרם לידה", או באופן מילולי "בתוך הרחם".

## סקירה כללית
לאחר הצלחתו המסחרית המסיבית והבלתי צפויה של אלבומה השני, Nevermind, שאפה נירוונה "לחזור לשורשים" וליצור אלבום בעל צליל קשוח יותר ונעים פחות לאוזן. הזמר היוצר קורט קוביין הודה בחששו מאיבוד גרעין המעריצים הוותיק של הלהקה, שוחרי הפאנק והאינדי, לאחר הגעתה למעמד של להקת-על, והלהקה הזמינה את סטיב אלביני להפיק את האלבום. בסופו של דבר הצליחה הלהקה ליהנות משני העולמות: האלבום הגיע למקום הראשון במצעד האלבומים של בילבורד, ומספר סינגלים שלו הפכו ללהיטים, ביניהם "Heart-Shaped Box" ,"All Apologies" ו-"Rape Me", אך הצליחו להציג את הצליל החלוד והניסיוני המקורי שלה בשירים כמו "Scentless Apprentice" ו-"Milk It", כאשר היא ממשיכה לשמור על תדמית הפאנק שלה.

קוביין כינה את תהליך הקלטת האלבום, שארכה כ-12–14 ימים, כהקלטה הקלה ביותר של הלהקה מאז ומעולם. שלושה שירים מוקססו מחדש מאוחר יותר בידי סקוט ליט, מה שיצר סדק ביחסים בין אלביני והלהקה. האלבום כלל התייחסויות רבות לנושאים רפואיים, נטייה שהחלה כבר בשיר "Drain You" מן האלבום הקודם ובאיורים ובקולאז'ים שיצר קוביין. החל משם האלבום, האלבום מכיל אזכורים והתייחסויות למונחים כמו זרע, ממברנה, פצע פתוח, טפילים, חלב והפלה, כאשר עטיפתו של האלבום מציגה גוף של אישה בהיריון באופן אנטומי (עם כנפי מלאך שאותם הוסיף קוביין), וקולאז' של פרחים, עוברי פלסטיק ושריונות של צבים המוקף בסמלי פריון יווניים על העטיפה האחורית.

עוד לפני צאתו החל האלבום לעורר מחלוקות, כאשר השמועות דיברו על הססנות מצד חברת גפן לגבי הוצאת האלבום, וגרמו לקוביין להצהיר בפומבי על שליטה של מאה אחוז של הלהקה על המוזיקה שלה. ארגונים פמיניסטיים מחו כנגד השיר "Rape Me" ("אנוס אותי"), וקוביין הצהיר מספר פעמים שהשיר הוא נגד אונס. גרסה "נקייה" של האלבום נוצרה עבור הרשתות וולמארט וקיי-מארט שסירבו להציג את האלבום על מדפיהן בגלל עטיפתו. העטיפה האחורית שונתה לצילום "זום-אין" של העטיפה המקורית ושם השיר "Rape Me" שונה ל-"Waif Me", אף על פי שמילות השיר לא שונו. חברי הלהקה תירצו את מהלכם זה במצבם של תושבי מקומות כגון המערב התיכון של ארצות הברית, שחנויות תקליטים לא קיימות במקומות ממגוריהן והמקום היחיד בו הם מסוגלים להשיג אלבומים הוא חנויות קיי-מארט.

האלבום היה מועמד לפרס גראמי לאלבום המוזיקה האלטרנטיבית הטוב ביותר ב-1994 והפסיד ל-Zooropa של U2. אלבום MTV Unplugged in New York של נירוונה זכה בפרס שנתיים מאוחר יותר.

בשנת 2020 מגזין רולינג סטון דירג את האלבום במקום ה-173 ברשימת 500 האלבומים הטובים ביותר בכל הזמנים.

## פרסים ומועמדויות

## רשימת השירים

:רצועת הבונוס הוקלטה בינואר 1993 בריו דה ז'ניירו, ומתחילה להתנגן כ-20 דקות של שקט מוחלט, לאחר סיומו של השיר האחרון באלבום "All Apologies". היא נכללה רק במספר מדינות מצומצם מחוץ לארצות הברית.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נירוונה
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת גפן רקורדס
היכל התהילה הלאומי של הצעצועים

**היכל התהילה הלאומי של הצעצועים** הוא היכל תהילה אמריקאי המכיר בתרומתם של צעצועים ומשחקים אשר נותרו פופולריים לאורך שנים רבות. ההיכל, אשר הוקם בשנת 1998, ישב בתחילה ב-A.C. Gilbert's Discovery Village שבסיילם, אורגון, אך הועבר למוזיאון סטרונג שברוצ'סטר, ניו יורק, בשנת 2002, לאחר שביתו הקודם הפך צר מהכילו.

ל-46 צעצועים הוקם מקדש בהיכל התהילה הלאומי של הצעצועים:
[שמאל|ממוזער|150px|[דמקה]]
[שמאל|ממוזער|150px|[סלינקי]]

## קישורים חיצוניים
* 
*היכל התהילה הלאומי של הצעצועים במוזיאון סטרונג, רוצ'סטר, ניו יורק
*רגדי אן נכנסת להיכל התהילה של הצעצועים ב-2002

קטגוריה:צעצועים
קטגוריה:מדינת ניו יורק: תרבות
צעצועים
קטגוריה:רוצ'סטר
רופאים (ספר)

**רופאים** (באנגלית: **Doctors**) הוא ספר מאת אריך סגל, שיצא לאור בשנת 1988. סגל חקר את חיי הרופאים לפני כתיבת הספר, ואת ההשראה לכתיבת הספר הוא קיבל מהספר "נקמה עדינה" של צ'ארלס לבּרון. הספר מתמודד עם שאלות אתיות, ביניהן המתת חסד וניסויים בבעלי חיים. כמו כן עולות בספר סוגיות שונות כגון מעמד האישה, גזענות, מאבקיו הנפשיים של המתמחים, התמודדותם של נפגעי מלחמות ועוד.

## תוכן הספר
הספר עוסק בפקולטה לרפואה של אוניברסיטת הרווארד בשנת 1962, עם הבלטה של שתי דמויות ראשיות: ברני לווינגסטון ולורה קסטליאנו. ברני ולורה גדלו בשכנות ותמיד שאפו להיות רופאים. במהלך הספר הקורא מלווה את ברני ולורה בילדותם והתבגרותם עד לשלב בו הם מצאו את עצמם בפקולטה לרפואה של הרווארד עם שאר הסטודנטים לרפואה.
בפקולטה לרפואה הם חווים אירועים וסוגיות שונות וכן פוגשים את שאר הדמויות שבספר שגם שואפים להיות רופאים: בנט לנדסמן, סת' לזרוס, האנק דוויר, מורי איסטמן, פיטר ויימן וגרטי אנדרסון.
לאחר סיום הלימודים פונה כל אחת מהדמויות לתחום אחר ברפואה (רפואת ילדים, רפואה משפטית, פסיכיאטריה, ועוד).
רופאים אחרים שמשאירים רושם על הקורא הם: לואיס קסטליאנו אביה של לורה, הולמס דיקן בית הספר לרפואה של הרווארד, אנדרו הימרמן, מרשל ג'פה ופול רודס. הספר יצא ב 2017 בהדפסה חדשה בהוצאת כתר הוצאה לאור.

## עלילת הספר
העלילה מתחלקת לשני חלקים עיקריים: החלק הראשון סוקר בהרחבה את ילדותם והתבגרותם של לורה וברני בברוקלין  של תחילת המאה העשרים ואת תקופת לימודיהם והתמחותם ברפואה. חלק זה משמש גם כסקירה כללית על תולדות המאה העשרים בארצות הברית. חלקו השני של הספר עוסק בעלילות השונות שחוו ברני ולורה לאחר שסיימו את לימודי הרפואה שלהם ופנו לעסוק במקצוע זה, כמו גם את עלילותיהם של חבריהם למחזור הלימודים.

## קישורים חיצוניים
* 

קטגוריה:רומנים (סוגה ספרותית)
קטגוריה:רפואה בתרבות
קטגוריה:ספרי ספריית מעריב
731

## אירועים

אירועים ללא תאריך מדויק: 
* בדה ונרביליס משלים את ספרו "תולדות הכנסייה של האומה האנגלית" (Historia ecclesiastica gentis Anglorum)
* טטווין מחליף את ברטוואלד בתור הארכיבישוף מקנטרברי
* בוניפציוס הקדוש מתחיל במסע להחדרת הנצרות לתורינגיה
* הכוזרים חוצים את הקווקז ומצליחים לפלוש לאזור מסופותמיה

## נולדו

שנת לידה ללא תאריך מדויק: 
* עבד א-רחמן הראשון, אמיר קורדובה הראשון (מת ב-788)

## נפטרו

שנת פטירה ללא תאריך מדויק: 
* ברטוואלד, הארכיבישוף מקנטרברי
* אוטומו נו טאביטו, משורר יפאני

## לוח שנה

## קישורים חיצוניים
752

## אירועים
* כתיבת מתת קונסטנטינוס (שנה משוערת)

## נולדו

## נפטרו

## לוח שנה

## קישורים חיצוניים
פיוטר

**פיוטר** (בעברית: **בְּדוֹלֶת**) הוא סגסוגת מתכתית, שעשויה בדרך כלל מ-85 עד 99 אחוז בדיל, 1 עד 4 אחוז נחושת, המשמש כמקשיח, עם תוספת של עופרת לדרגות הנמוכות של הסגסוגת, שיש להם גוון כחול. באופן מסורתי, היו שלוש דרגות איכות של פיוטר, שנועדו לשימושים שונים, למשל לתכשיטים וכלי שולחן. המשתנה ביניהם היה אחוז החומרים בתערובת. בתערובות מודרניות מערבבים בדיל עם נחושת, אנטימון ו/או ביסמוט, בניגוד לעופרת.

מבחינה חיצונית, פיוטר הוא מתכת בהירה מבריקה שדומה מאוד במראה לכסף. כמו כסף, פיוטר גם יתחמצן לאפור עמום במשך הזמן אם יונח ללא טיפול. פיוטר הוא סגסוגת מאוד חשילה, והיא רכה מספיק כדי לפסל בה עם כלי יד, כמו כן אפשר לעצב אותה עם חבטות ולחיצות. בגלל התכונות האלו, פיוטר לא יכול לשמש להכנת כלים מעצמו. לפיוטר יש נקודת התכה נמוכה של בערך 225-240 מעלות צלזיוס, תלוי בריכוזים של החומרים בתערובת.

שימוש בפיוטר היה נפוץ מימי הביניים עד להתפתחות הייצור של זכוכית במאות ה-18 וה-19. פיוטר היה באותה תקופה החומר העיקרי שממנו עשו כלי שולחן עד לייצור של החרסינה. ייצור המוני של מוצרי זכוכית הביא לכך שהם החליפו את הפיוטר בחיי היום יום. השימוש בפיוטר נפסק בהדרגה עד שלא היה קיים בשנת 1850. במאה ה-20 השימוש בפיוטר חזר.

## הערות שוליים

## קישורים חיצוניים

* 

קטגוריה:סגסוגות
קטגוריה:בדיל
1270

## אירועים
השושלת הסולומונית עולה לשלטון באתיופיה
* מסע הצלב השמיני. השתתפו כוחות מצרפת וממלכת סיציליה. הקרבות נערכו בתוניס והסתיימו ללא הצלחות מיוחדות.

## נולדו

## נפטרו
* הרמב"ן, רב, פוסק, פילוסוף, ומקובל חשוב.

## לוח שנה

## קישורים חיצוניים
1342

## אירועים
* העברת פטריארך אנטיוכיה לדמשק.
* לאיוש הראשון מלך הונגריה הוכתר מלך.

## נולדו

## נפטרו

## לוח שנה

## קישורים חיצוניים
תידה בארה

ממוזער|שמאל|250px|תידה בארה
[שמאל|ממוזער|250px|תידה בארה, בסרט "[קלאופטרה (סרט, 1917)|קלאופטרה" (1917) לבושה בתלבושת השקופה שמהימנותה ההיסטורית מוטלת בספק]]
**תידה בארה** (באנגלית: **Theda Bara**) הוא שם במה של תיאודוסיה בֵּר גודמן (**Theodosia Burr Goodman**; 29 ביולי 1885 – 7 באפריל 1955), הייתה שחקנית קולנוע יהודייה-אמריקאית של הסרט האילם.

בארה הייתה אחת משחקניות הסרט האילם הפופולריות ביותר בתקופתה, העשור השני של המאה ה-20, ויצרה את דמות ה"ואמפ" (קיצור ל"ואמפייר" – 'ערפד' באנגלית), דימוי האישה בעלת המיניות הטורפנית. בארה, כשלצידה השחקנית הצרפתית מוסידורה, הביאה לדימוי זה פופולריות בשורת סרטים בראשית ימי הסרט האילם, והביאה גל של חיקויים של שחקניות כניטה נלדי ופולה נגרי.

## חייה
תיאודוסיה בור גודמן נולדה בסינסינטי, אוהיו לברנרד גודמן, מהגר יהודי ממוצא פולני ולפולין דה קופט, יהודייה שווייצרית. לאחר עלייתה לגדולה של בתם, שינתה המשפחה את שמה ל"בארה". נטען כי כינויה Theda Bara, הוא אנגרמה ל-"Arab Death" (מוות ערבי), אך נראה כי תידה הוא קיצור לשם תיאודוסיה, ובארה היה שמה האמצעי של סבתה.

לאחר שלמדה במשך שנתיים באוניברסיטה של סינסינטי, החלה לעבוד בתיאטרון, ובשנת 1908 עברה לניו יורק, כשהיא נושאת את שמה של אמה, תיאודוסיה דה קופט. בשנים אלו נהגה להופיע בתפקידים זעירים, לעיתים כניצבת בלבד בסרטים שהופקו באותה התקופה. בשנת 1915 זכתה לפרסום ולהצלחה כאשר שיחקה את התפקיד הראשי בסרט "איש שוטה היה". בין 1915 ל-1919 הופיעה ביותר מארבעים סרטים, אשר ברובם הגדול אבדו, וכיום אינם בנמצא. ב-1919 עזבה את הוליווד לטובת הבמה בתיאטראות ברודוויי, ומאז מיעטה להופיע בסרטים. ב-1926 צולם סרטה האחרון "מאדאם מסתורין". ב-1921 נישאה לשחקן צ'ארלס בראבין, ומיתנה את אורח חייה שבשמו נקשרו מסיבות חשק פרועות. לאחר 1926 פרשה כליל מן התודעה הציבורית. לבארה לא נולדו ילדים ובשנת 1955 מתה מסרטן בלוס אנג'לס.

## סמל מין

בארה הייתה סמל המין ההוליוודי הראשון. בכמה מסרטיה הופיעה בתלבושת שקופה שלא השאירה מקום לדמיון. לימים, אסר קוד ההפקה ההוליוודי השמרני על תלבושות מסוג זה, ולא ניתן היה להציג את סרטיה של בארה בארצות הברית, דבר שהוביל לבסוף להיעלמותם ואובדנם.

בשיא תהילתה, תדמית ה"ואמפ" שלוותה באיפור מתאים, האגדות שהפיצו האולפנים כי היא פרי אהבתם האסורה של אמן צרפתי ורקדנית מצרית והסיפורים הסוערים על אורח חייה הביסקסואלים והפרועים מינית משכו את הקהל לבתי הקולנוע כדי לצפות בה. 

לאחר מלחמת העולם הראשונה נראתה האקזוטיות המלאכותית של בארה מיושנת והקריירה שלה שקעה והיא נעלמה מהוליווד.

## מורשת

בארה זכורה כיום כאחת מכוכבות הסרט האילם הגדולות. בשנת 1994 הופיע דיוקנה על בול דואר של ארצות הברית, שעיצב הקריקטוריסט אל הירשפלד. בשנת 1996 התפרסמו שתי ביוגרפיות שלה, ובשנת 2005 הוקרנה ביוגרפיה מצולמת הכוללת קטעים מסרטיה בשם "תידה בארה, האישה עם העיניים הרעבות".

## קישורים חיצוניים

* סוזן וסרמן, 
* 
* 

קטגוריה:אמריקאים ילידי אוהיו
קטגוריה:סינסינטי: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:אמנים יהודים הידועים בשם במה
קטגוריה:אמנים אמריקאים הידועים בשם במה
קטגוריה:אישים שהונצחו בשדרת הכוכבים של הוליווד: קולנוע
קטגוריה:נשים שהונצחו על בולי ארצות הברית
קטגוריה:שחקניות ראינוע
קטגוריה:אמריקאיות שנולדו ב-1885
קטגוריה:אמריקאים שנולדו ב-1885
קטגוריה:אמריקאיות שנפטרו ב-1955
קטגוריה:אמריקאים שנפטרו ב-1955
1214

## אירועים
* הקמת המסדר הדומיניקני.

## נולדו

* סינצ'י רוקה (נפטר ב-1260)

## נפטרו

## לוח שנה

## קישורים חיצוניים
אוף שימחעס

להקת **אוף שימחעס** (באיות פונטי ביידיש: בשמחות) היא להקה ישראלית המנגנת מוזיקה חסידית בסגנונות מודרניים. נחשבת לאחת מהלהקות המצליחות בהיסטוריית המוזיקה החסידית. חברי הלהקה היו: ישי לפידות (סולן), שמשון דלבקוביץ', בני שוולב ויענקי אלפא.

## היסטוריה
הלהקה הוקמה בשנת 1996, והייתה הראשונה ששילבה מוזיקה חסידית עם מקצבים מודרניים כדאנס, האוס וראפ.
הלהקה הופיעה לראשונה בקדם-אירוויזיון 1996 עם השיר "אוי אוי אוי" שזכה במקום השישי.

כדי להימנע מבעיות שיכולות לנבוע מסתירה בין סגנונות אלו להלכה ולאופיה הדתי של הלהקה התייעץ לפידות עם רבנים לעיתים (אך לא תמיד, כך למשל, הופעתה הראשונה של הלהקה בקדם אירוויזיון הייתה ללא התייעצות עם רב). לפידות הגדיר זאת "לכל זמר חסידי יש בעצם שני אמרגנים - האמרגן של ההופעות ואמרגן העל, שהוא הקדוש ברוך הוא".

תחנות הרדיו הממלכתיות ממעטות להשמיע את הלהקה, אך היא זכתה לפופולריות בתחנות רדיו הפונות לציבור הדתי כ"קול חי", שהרבו להשמיע את שיריה באותה תקופה. על אף שחברי הלהקה הם חרדים, הלהקה מוכרת יותר בקרב הציבור הדתי, המסורתי והחילוני, ופחות בציבור החרדי המתנגד לסגנון המוזיקה שלה.

בנוסף לשירים שנכתבו והולחנו על ידי חברי הלהקה עשתה הלהקה גם מספר גרסאות כיסוי לשירים ישראלים עם התאמה מבחינת התוכן לקהל היעד של הלהקה.

"אוף שימחעס" הוזכרו פעמים רבות בתוכנית "גור ואוח" ואף השתתפו באחד הפרקים.

בשנת 2010 יצא דואט של הזמר הים-תיכוני קובי פרץ עם אוף שימחעס לשיר "ישראל", שזכה להצלחה.

ב-27 במרץ 2014 הלך לעולמו בגיל 46 חבר הלהקה שמשון דלבקוביץ' ממחלה.

## דיסקוגרפיה
* עם ישראל חי
* דאנס אוף שימחעס
* דאנס אוף שימחעס - עליכם ועלינו
* אוף שימחעס וחברים
* מחרוזת פורים (שני דיסקים)
* אוף שימחעס בהופעה חיה

## קישורים חיצוניים

* אוף שימחעס באתר Qube

## הערות שוליים

קטגוריה:להקות חסידיות ישראליות
קטגוריה:מתמודדי קדם-האירוויזיון
קטגוריה:להקות שהוקמו בשנת 1996